LeroyDyer/wikipediaSW huggingface dataset:
Shule ya Upili ya Kisii

Shule ya Upili ya Kisii ni shule maarufu na ya kitambo. Shule hii inapatikana katika Mji wa Kisii, Wilaya ya Kisii, Mkoani Nyanza nchini Kenya.

Historia
Ilianzishwa mnamo 1932 na muungano wa Young Kavirondo Association. Ilikuwa moja kati ya Shule tatu za K zilizoanzishwa na Waafrika wakati wa Ukoloni. Shule hizi ni:
Shule ya Kisii
Shule ya Wavulana ya Kakamega na
Shule ya Kagumo mkoani Kati

Shule hizi tatu ziliitwa Government African Schools (G.A.S).

Kuihusu shule hii
Shule hii imekuwa na uunganishi mkubwa na Familia ya Musa Nyandusi
ambaye alikuwa Chifu wa Kiwango cha juu wakati wa Ukoloni.
Cheo hiki kilikuwa cha nguvu na kilikuwa tu kinapokea amri kutoka kwa Utawala wa Ukoloni pasipo na uchungaji
Shule hii inajuvunia kuwakuza watu maarufu kama Simeon Nyachae, Mwanaye Musa Nyandusi.
Sasa hivi shule hii inahesabiwa kama taasisi muhimu ya masomo katika nchi, ambayo inaweza kushindana na shule za kataifa katika mtihani wa K.C.S.E. ilivyoonekana mnamo 2005 wakati shule hii ilitia fora.

Mwito wa Shule
Mwito wa Shule hii ukitafsiriwa kwa kiswahili unakuwa: Ng'ang'ana Kutia fora (Strive for Excellence)

Soka ya Shule
chini ya uongozi wa Joseph Kinaro, mwalimu mkuu aliyeondoka, Kisii iliibuka timu bora zaidi ya Shule katika soka mnamo miaka ya tisini. Rekodi waliyoiweka inaweza kushindaniwa tu na timu ya Shule ya Kakamega.
Walishinda makombe matatu ya Kitaifa mfululizo mnamo 1996- 1999. 
Wengi wa wachezaji wake wameichezea Timu ya Taifa,
na baadhi ya wengine anacheza soka ya kulipwa barani Uropa na Asia.

Utata
shule hii ilikumwa na madai ya udanganyifu katika mtihani na 
hivyo Watahiniwa wengi wa mwaka wa 2006 wakapata alama ya Y'. Tukio hili lilitia kitone 
historia yao nzuri ya kielimu.

Watu maarufu waliosoma huko
Mafanikio ya Shule hii yanatarajiwa kuimarishwa na wakongwe wa Shule hii, baadhi yao wakiishi Uropa na Marekani.
Simeon Nyachae - Kiongozi wa Ford People aliyekuwa Waziri wa barabara na Uchukuzi nchini Kenya
Ratemo Michieka - Aliyekuwa Naibu wa Chansela wa Chuo Kikuu cha Jomo Kenyatta
John Machete Muiruri - Mchezaji wa soka ya kulipwa katika Daraja ya Kwanza nchini Ubelgiji
Ramadhan Balala - mchezaji wa Zamani wa AFC Leopards
Simon Mulama - Mchezaji wa zamani wa Mathare United
Edward Onuonga - Mwalimu Mkuu wa Shule hiyo
Henry Nyandoro - Mchezaji wa zamani wa kilabu ya Shabana, na Mchezaji wa Kimataifa wa Kiungo cha kati

Tazama Pia
Mji wa Kisii
Orodha ya shule nchini Kenya

Marejeo

Viungo vya nje
Kisii.com

Shule nchini Kenya
Kaunti ya Kisii
Mpopoo

Mpopoo (Areca catechu, betelpalm) ni mti unaozaa popoo. Kokwa hii huliwa sana huko Asia ya Kusini na Kusini-Mashariki na pia katika nchi kadhaa za Afrika ya Mashariki zenye idadi kubwa za Wahindi. Jenasi Areca ni jenasi-mfano ya familia Arecaceae.

Picha 

Mpopoo na jamaa
Madona

Madona ni mji wa Latvia katikati ya jimbo la Madona.

Tanbihi

Miji ya Latvia
Pio Gama Pinto

Pio Gama Pinto (31 Machi 1927 - 25 Februari 1965) alikuwa mwandishi na mwanasiasa wa Kenya.

Miaka ya Mapema
Akiwa na umri wa miaka nane, yeye alipelekwa India kusoma na alitumia miaka tisa iliyofuata huko. Alisoma sanaa kwa miaka miwili kabla ya kujiunga na Jeshi la Anga la India mwaka wa 1944 kwa muda mfupi. Akiwa na miaka kumi na saba, akaanza kuupinga mfumo ambao uliweka watu wengi wa Goa katika umaskini.

Wasifu wa kisiasa
Mwaka wa 1949 alirudi Kenya na, baada ya mfululizo wa kazi za ukarani, akawa akishiriki katika siasa zenye lengo la kubwaga ukoloni. Kenya wakati huo alikuwa bado chini ya utawala wa Uingereza. Yeye akageuka katika uandishi na kufanya kazi na Colonial Times na wa Daily Chronicle. Mwaka 1954, miezi mitano baada ya ndoa yake, alishurutishwa katika operesheni ya Anvil na kuishi miaka minne iliyofuata kizuizini katika kisiwa cha Manda. Alitiwa mbaroni kutoka 1958 hadi Oktoba 1959 katika kijijini Kabarnet.

Mwaka 1960  alianzisha gazeti la Kenya African National Union (KANU) liitwalo Sauti Ya KANU,  na baadaye, Pan African Press,  ambayo yeye hatimaye akawa Mkurugenzi na Katibu.
Alishiriki kikamilifu kuipatia KANU ushindi katika Uchaguzi wa 1961  na, mwaka 1963, alichaguliwa kuwa Mwanachama wa Shirika la Kati la Bunge. Mwezi Julai 1964, aliteuliwa Mwanachama wa kipekee katika Baraza la Wawakilishi. Pia mwaka 1964, alifanya kazi kwa masaa mengi kuanzisha Taasisi ya Lumumba, ambayo ilikuwa hasa ikitumika kuwafunza Maafisa wa Vyama. Alikuwa mwanachama wa Bodi ya Magavana na kuchukua riba katika nia yake ya utendaji.

Mauaji
Nairobi, tarehe 25 Februari 1965, Pinto alipigwa risasi akiwa garini alipokuwa akingoja mlango ufunguliwe. Alikuwa na binti yake garini wakati wa mauaji yake. Kisilu Mutua alikamatwa na kushtakiwa kwa mauaji. Wakenya waliamini sana kwamba yeye aliuawa na Genge la Kiambu. 
Wakati wa mauaji yake, Pinto aliwacha mkewe, Emma; binti yake mkubwa, Linda, umri wa miaka sita; wa pili, Malusha, umri wa miaka minne na nusu; na mdogo, Tereshka, umri wa mwaka mmoja na nusu.

Marejeo

Waliozaliwa 1927
Waliofariki 1965
Wanasiasa wa Kenya
Watu kutoka Goa
Watu waliouawa Kenya
Yobes Ondieki

Yobes Ondieki  (mzaliwa 21 Februari 1961 katika katika wilaya ya Kisii, Nyanza) ni mwanariadha wa 5000m wa zamani wa Kenya aliyeshinda mashindano ya dunia mjini Tokyo 1991. Katika mwaka huohuo aliweka rekodi isiyokaa ya mita 5000 ya kenya ya dakika 13.02.82 huko mjini Zürich. Alishiriki katika fainali za Olimpiki za miaka ya 1988 na 1992 lakini  hakushinda medali.

Ondieki alijulikana kwa zoezi zake ngumu na uwezo wake wa kukimbia daima kwa mwendo wa kasi. Hata hivyo, alikosa nguvu za kutosha za kumaliza, udhaifu uliotumiwa na wapinzani wake kumshinda katika Olimpiki ya mwaka 1992 katika fainali ya 5,000 m hukoBarcelona. (Baadhi yenu mtakumbuka kuwa mwaka wa 1992 ulikuwa mara ya kwanza na ya pekee ambapo mtu mweupe (Dieter Baumann)  alishinda fainali za mita 5000 katika Olimpiki tangu Said Aouita kushinda mwaka 1984.) Mwaka 1993, Ondieki alikuwa mwanariadha wa kwanza kuvunja kizuizi cha dakika 27 akikimbia mita 10000 katika michezo ya Bislett huko Oslo.

Ondieki alifunga ndoa na Lisa Martin, mwanariadha wa Australia. Mwaka 1990 walikuwa na mtoto msichana aitwaye Emma Ondieki. Sasa hivi, Ondieki na Martin wameachana.

Mnamo Septemba 1991 yeye na Martin walihudhuria AFL Grand Final ya mwaka wa 1991 kama sehemu ya burudani kabla ya michezo.

Marejeo

Viungo vya nje
 

Waliozaliwa 1961
Watu walio hai
Wanariadha wa umbali wa kati
Wanariadha wa Kenya
Wanariadha katika Olimpiki ya 2008
Wanariadha wa Olimpiki wa Kenya
Ruth Bosibori

Ruth Bosibori Nyangau (pia huandikwa Ruth Bisibori; alizaliwa Bosiango, 2 Januari 1988) ni mwanariadha Mkenya anayekimbia katika mashindano ya umbali wa kati na ni mtaalamu katika shindano la steeplechase mita 3,000.

Mwezi Julai 2007 alikuwa mshindi wa kwanza wa mashindano ya All-Africa Games, kwani ilishindaniwa mara ya kwanza mwaka huo. Mwezi Agosti mwaka uo huo alimaliza  wa nne  katika Mashindano ya dunia katika rekodi ya dunia ya wanariadha wachanga ya dakika 9:25.25. Rekodi ya awali ilikuwa 9:30.70 ilikuwa imewekwa na Melissa Rollison. . Alimaliza wa tatu katika mashindano ya Mabingwa wa Afrika mwaka 2008.

Bosibori alizaliwa katika kijiji cha Bosiango kilicho karibu na Kisii 
Alianza kukimbia mwaka 2003 alipokuwa katika chuo cha upili cha Kebirichi. Aliajiriwa na Polisi wa Kenya baada ya kushinda michuano ya mkoa mwaka 2007  Amezoea kukimbia mguu tupu.

Alishinda tuzo la Mwanariadha wa kike ambaye ana ahadi zaidi mwaka 2007 katika sherehe za Kenya Sports Personality of the Year Kocha wake ni Dan Muchoki

Mafanikio

Tanbihi

Marejeo
 
 Pace Sports Management 

Waliozaliwa 1988
Watu walio hai
Wanariadha wa umbali wa kati
Wanariadha wa Kenya
Wanariadha katika Olimpiki ya 2008
Wanariadha wa Olimpiki wa Kenya
Benjamin Limo

Benjamin Kipkoech Limo  (alizaliwa 23 Agosti 1974 katika Chepkongony, Uasin Gishu) ni mkimbiajiwa umbali ya katikati kutoka Kenya   . Yeye hukimbia kila umbali kutoka mita 1500 hadi mitA 10,000 , lakini hasa hushiriki katika mbio za umbali wa mita 5000 , ambapo yeye ameshinda medali za kimataifa.

Limo alienda shule za sekondari za Chebara na Lelboinet , lakini alijiunga na Jeshi la Kenya mwaka wa 1993, bila kumaliza masomo yake. Alianza mafunzo kwa ukamilifu mwaka wa 1996 na alikuwa na makao yake katika jeshi katika kambi ya Ngong, karibu na mji mkuu Nairobi. Yeye alishiriki katika mbio za kimataifa za nyika mjini Marrakech, Morocco mwaka wa 1998 na kumaliza wa nne katika mbio fupi. Hiyo ilikuwa shindano k\lake la kwanza nje ya nchi.

Medali yake ya kwanza ya kimataifa aliishinda mwaka wa 1999, wakati yeye alishinda mbio za nyika za dunia mwaka wa 1999 na kuwekwa katika nafasi ya pili katika mbio za mita 5000 katika mbio za dunia, sekunde moja nyuma ya Salah Hissou. Ona kwamba haya yaliyotokea mwaka mmoja baada ya mbio yake ya kwanza ya mita 5000 .

Mwaka wa 2002, Limo alishinda medali ya fedha katika Michezo ya Jumuiya ya Madola na katia mashindano ya Mabingwa wa Afrika. Katika mwezi wa Agosti 2005 alimshinda mbioSileshi Sihine na akawa bingwa wa ulimwengu. Yeye alishinda medali ya shaba katika mbio za mita 5000 mwaka wa katika mashindano ya Jumuiya ya madola.

Benjamin Limo hajawahi kushiriki katika Michezo ya Olimpiki, kutokana na kanuni ambayo inaruhusu wanariadha watatu tu kutoka kila taifa kushiriki. Taifa lake la Kenya lenye wingi wa wakimbiaji wema wengi wa  umbali wa katikati, ni vigumu mno kwake kuhitimu.

Yeye alikimbia mbio refu mara ya kwanza mwezi wa Oktoba 2008 na kumaliza katika nafasi ya 12 katika mbio refu zaAmsterdam

Limo ilitunukiwa tuzo la mwanariadha bora mwanamume nchini kenya mwaka wa 2005  Yeye husimamiwa naRicky Simms wa Pace Sports Management.

Yeye ana mke na watoto wanne (kufikia mwaka wa 2006).

Limo hana uhusiano na bingwa wa dunia Richard Limo, lakini huenda ana uhusiano wa mbali na mkimbiaji mwingine wa Kenya, Felix Limo

Marejeo

 
 IAAF: Focus on Athletes 
 Pace Sports Management 
 

Waliozaliwa 1974
Watu walio hai
Wanariadha wa Kenya
Wanariadha wa umbali wa kati
Vladimir Putin

Vladimir Vladimirovich Putin, (kwa Kirusi Владимир Владимирович Путин; alizaliwa 7 Oktoba 1952) ni mwanasiasa wa nchini Urusi. Mara nne alichaguliwa kuwa Rais wa Shirikisho la Urusi, mara ya mwisho kwenye mwaka 2018; awamu za kwanza zilikuwa kutoka 2000 hadi 2008. Kuanzia Agosti 1999 hadi Mei 2000, tena kuanzia 2008 hadi 2012 alikuwa waziri mkuu wa Urusi. Baadaye aligombea tena uraisi aliporudishwa mwaka 2018. 

Alikaimu kiti cha Urais tarehe 31 Desemba 1999, pale rais Boris Yeltsin alipojiuzulu kwa ghafla. Kisha Putin akashinda uchaguzi wa rais mnamo mwaka wa 2000. Mnamo mwaka wa 2004, alichaguliwa upya na kushinda, hivyo aliendelea na kipindi chake cha pili hadi tarehe 7 Mei 2008.

Putin ni Mrusi wa Kanisa la Kiorthodoksi; mama yake alikuwa Mkristo wa kujitolea aliyekuwa akihudhuria katika kanisa wakati baba yake hakuamini Mungu. Mama yake hakuweka usaidizi wowote nyumbani lakini alihudhuria kanisani mara kwa mara japokuwa serikali ilinyanyasa dini yake kwa wakati huo. Mama yake alimbatiza kwa siri akiwa mdogo na mara kwa mara alimpeleka kuabudu.

Katika michezo Putin ameonekana mara kwa mara akiendeleza tasnia ya michezo kama vile kuendesha baiskeli, kutereza kwa ski, badminton. 

Waliozaliwa 1952
Watu walio hai
Wanasiasa wa Urusi
Marais wa Urusi
Vladimir Putin
Dubai Gold Souk

Dubai Gold Souk (Kiarabu: دبي سوق الذهب au Gold Souk) ni soko la jadi lililopo mjini Dubai. Soko hili lipo mjini mashariki mwa Dubai katika sehemu za biashara wilayani Deira. Kuna zaidi ya wauzaji 300 wanaofanya biashara. Kuna maduka ya rejareja katika soko hili yanayojulikana kama Damas, ARY jewellery, Prima Gold na Joy Allukas jewellery. Vilevile kuna maduka madogo madogo yanayojihusisha na biashara ya dhahabu pekee yake. Dubai Gold Souk iko katika maeneo ya Al Dhagaya. Kwa kutumia makadirio, takriban tani 10 za dhahabu hupatikana wakati wowote katika Souk . Mipaka yake ya kaskazini ni Dubai Fish na Vegetable Market na Deira Corniche.

Biashara katika Soko hili la dhahabu iliimarishwa wakati wa miaka ya 1940 kutokana na mfumo wa Dubai wa kuruhusu biashara huria iliyovutia wanabiashara kutoka India na Iran kuanzisha maduka katika Soko hilo. Hata kama bei ya dhahabu ilizorota kote duniani katika soko la kimataifa, thamani ya biashara ya dhahabu na almasi kwa jumla njini Dubai, isiyo ya moja kwa moja na biashara ya mafuta, iliongezeka kutoka 18% mwaka 2003, hadi 24% mwaka 2004. Mwaka 2003, thamani ya biashara ya dhahabu mjini Dubai ilikadiriwa kuwa Dirhamu Bilioni 21 (dola bilioni 5.8), wakati biashara ya almasi ilikadiriwa kuwa Dirhamu Bilioni 25 (Dola bilioni 7) mwaka 2005. India ni mnunuzi mkubwa kabisa wa dhahabu, ikikadiria wastani wa 23% (2005) kwaa jumla ya dhahabu mjini Dubai katika biashara ya mwaka 2005. Uswisi ulikuwa msambazaji mkubwa wa dhahabu iliyomo Dubai. Vilevile, Bara Hindi ilikuwa na wastani wa 68% ya almasi yote inayohusiana na biashara mjini Dubai; Ubelgiji ikikadiriwa kuwa takriban ya 13% katika biashara ya almasi mjini Dubai (2005).

Marejeo 

Dubai
Uchumi wa Dubai
New England Revolution

New England Revolution, pia inajulikana kama Revs, ni kilabu maarufu ya mpira wa miguu kutoka nchini Marekani. 

Kilabu hii uchezea sana katika uwanja wao wa nyumbani maarufu kama Gillette Stadium katika Foxboro, Massachusetts, karibu na Boston.

Viungo vya nje 
  Tovuti rasmi 

Vilabu Mpira za Marekani
Massachusetts
New England
Airkenya

Airkenya Express  ni aina ya ndege iliyo na makao mjini Nairobi, Kenya. Airkenya husafirisha watu kote nchini Kenya na hata pia hadi Tanzania. Makao yake makuu ni katika Uwanja wa ndege wa Wilson, Nairobi.

Historia 

Airkenya Express ilianza kazi mwaka 1987 kutoka kwa kuunganishwa kwa Air Kenya na Sunbird Aviation. Makampuni haya mawili yalikuwa na uzoefu katika anga wa zaidi ya miaka 20 katika Afrika Mashariki. Airkenya Aviation ilibadilishwa kuwa Airkenya Express mnamo Januari 2007. Kampuni hii inamilikiwa na wanabiashara Wakenya na ina wafanyakazi 165.

Huduma 
Airkenya inatoa huduma zifuatazo (mnamo Septemba 2007) :

Safari za nchini Kenya:

Amboseli (Uwanja wa ndege wa Amboseli)
Lamu (Uwanja wa Ndege wa Manda)
Lewa Downs (Uwanja wa ndege wa Lewa)
Malindi (Uwanja wa Ndege wa Malindi)
Maasai Mara (Uwanja wa ndege wa Mara Serena)
Meru (Uwanja wa ndege wa Mulika Lodge)
Mombasa (Uwanja wa Ndege wa Kimataifa wa Moi)
Nairobi (Uwanja wa ndege wa Wilson)
Nanyuki (Uwanja wa ndege wa Nanyuki)
 Samburu (Uwanja wa Ndege wa Samburu)

Safari za Kimataifa:

Kilimanjaro (Uwanja Wa Ndege wa Kimataifa wa Kilimanjaro

Ndege 
Airkenya inajumuisha ndege zifuatazo (mnamo Machi 2007):

1 Bombardier Dash 8
2 Bombardier Dash 7 Series 100
3 De Havilland Kanada DHC-6 Twin Otter Series 300

Viungo vya nje

Marejeo

Usafiri wa Kenya
Kampuni za Kenya
Don Riddell

Don Riddell  (amezaliwa 7 Septemba 1972 mjini Edinburgh, Uingereza) ni mtangazaji wa habari wa kutoka Uingereza na aliwahi kuwa mwandishi wa habari za michezo. Yeye alikuwa mtangazaji mmoja kati ya wanne wa CNN mjini London waliokuwa wakitangaza habari za World Sport ; pia aliwahi kutangaza taarifa za CNN za Living Golf.  Hivi sasa yeye ni mmoja wa watangazaji wa kipindi cha asubuhi cha Ulaya kiitwacho CNN  Today .

Riddell alijiunga na CNN mwaka 2002. Awali alikuwa akifanya kazi katika London News Network, ambako alifanya kazi kama mtangazaji wa michezo kwa kipindi cha London Tonight . Alianza kazi yake ya kuripoti katika mikoa ya Uingereza.

Elimu
Riddell alihudhuria Chuo Kikuu cha Leeds na kufuzu kwa shahada ya Uandishi habari / Mawasiliano na Masomo ya Utamaduni.

Viungo vya nje
 Don Riddell profile

Waliozaliwa 1972
Waandishi wa Uingereza
Watu walio hai
Jeff Koinange

Jeff Koinange (alizaliwa 7 Januari 1966) ni mwandishi wa habari wa televisheni, anayejulikana kuwahi kufanya kazi CNN kama mwandishi wa habari za kutoka Afrika, na kwa CNN International mnamo 2001-2007.

Maisha
Koinange alizaliwa nchini Kenya na alifanya kazi na kituo cha kwanza huru nchini Kenya: KTN (Kenya Television Network). Yeye alihudhuria Shule ya Kingsborough Community mjini Brooklyn, NY, kati ya 1987-1989 na kufuzu kwa kupata shahada. Yeye pia alipata shahada ya Sanaa katika utangazaji na uandishi wa habari kutoka Chuo Kikuu cha New York.

Kabla ya kujiunga na CNN, Koinange alifanya kazi kwa Reuters Television mnamo 1995-2001, akiripotia habari za Afrika na kufanya kama mtayarishaji mkuu mnamo 1999-2001. Yeye pia alifanya kazi kama mtayarishaji wa NBC News mwaka 1994 na pia aliwahi kufanya kazi kwa ABC News mmamo 1991-1992. Baada ya miezi saba ya kuacha kazi CNN, Jeff aliajiriwa kama mtangazaji habari wa kituo cha televisheni ya Kenya, K24, ambayo ilianza kufanya majaribio mjini Nairobi mnamo Desemba 2007. Yeye ni mtangazaji wa Capital Talk Show, inayofanana na Larry King Live (CNN).

Alipokuwa akifanya kazi CNN 
Miongoni mwa habari muhimu zaidi Koinange amewahi kuripotia barani Afrika alipokuwa CNN ni mgogoro ya Darfur vita vya wenyewe kwa wenyewe mchini Liberia na Sierra Leone na njaa nchini Niger, ambayo Koinange alishinda tuzo la Emmy.

Mapema mwaka 2007, Koinange alikanywa na serikali ya Nigeria kuhusu ripoti yake ya  Movement for the Emanicipation of the Niger Delta (MEND). Katika ripoti yake, Koinange aliwafuata MEND waliojifunika uso mpaka kwa kambi ambapo walikuwa wamewateka nyara watu wa Ufilipino. Serikali ya Nigeria ilisema kuwa ripoti hiyo ilikuwa "ya uwongo", na CNN inakanusha madai hayo.

Koinange pia ameripotia habari nje ya Afrika, kama ripoti yake ya wimbi la Hurricane Katrina na vilevile vita vya Iraq. 

Mnamo 29 Mei 2007, CNN ilitangaza kuwa Koinange hafanyi tena kazi na wao. Inadaiwa kuwa alikuwa amepatikana na kashfa ya ngono ambayo CNN haikutaka kujihusisha nayo.

Marejeo

Viungo vya nje
CNN bio on former Africa correspondent Jeff Koinange   via Mshale

Waandishi wa habari
watu wa Kenya
Tume ya Uchaguzi ya Kenya

Tume ya Uchaguzi ya Kenya sasa inarejelea tume ambayo ilibatiliwa na bunge ya kumi mwaka wa 2008 na ilipokelewa na tume ya 'Interim Independent Electoral Commission of Kenya'. Samuel Kivuitu ambaye alikuwa mwenyekiti wa tume hiyo ilipobatiliwa, alienda kortini Novemba 2008 kupinga uamuzi huo. Walidai kuwa uamuzi huo haukuambatana na katiba kwani tume ilifaa kuwekwa ili kuchunguza makosa waliodaiwa kuyafanya katika uchaguzi mkuu wa 2007. Kesi hiyo itaendelea 3 Februari 2010 katika korti ya katiba.

Tazama Pia
 Katiba ya Kenya
 Bunge ya 10 ya Kenya
 Uchaguzi wa rais wa Kenya, 2007

Marejeo

Siasa ya Kenya
Haru Mutasa

Haru Mutasa  ni mtangazaji wa Al Jazeera ya Kiingereza, afisi ya Nairobi. Al Jazeera ya Kiingereza ni stesheni ya kwanza inayotoa habari kwa lugha ya Kiingereza iliyo na makao yake makuu katika nchi ya Kiarabu.

Yeye amewahi kufanya kazi na South African Broadcasting Corporation (SABC), CNN, Television New Zealand (TVNZ), Associated Press Television News (APTN) na Star Sports Network.

Kama ripota mjini Harare, Zimbabwe, Haru aliwahi kuripoti taarifa nyingi kuhusu Zimbabwe zilizoonyeshwa katika kipindi cha Inside Africa (CNN), Television New Zealand (TVNZ) na APTN. 

Mwaka wa 2007, Haru aliteuliwa kwa "Young Journalist of the Year" (Mwanahabari Mdogo Zaidi katika Mwaka huo) katika tuzo ya Royal Television Society.

Marejeo

Viungo vya nje
 Al Jazeera English field correspondents 

Watangazaji wa Al Jazeera
Watu walio hai
Issa G. Shivji

Issa G. Shivji  (alizaliwa katika wilaya ya Kilosa, mkoa wa Morogoro, Tanzania, mwaka 1946) ni mwanasheria na mwandishi na kielimu, pia ni mmoja wa wataalamu bingwa katika Afrika wa sheria na masuala ya maendeleo. 

Amewahi kufundisha na kufanya kazi katika vyuo vikuu mbalimbali duniani kote. Yeye ni mwandishi na mtafiti wa hali ya juu, akiandika vitabu, machapisho na makala, vilevile amekuwa akiandika makala fupi katika katika magazeti  ya kila wiki  ya kitaifa.

Wasifu
Profesa Shivji kwa miaka 36 amekuwa profesa katika Sheria na Katiba katika Kitivo cha Sheria cha Chuo Kikuu cha Dar es Salaam. Yeye ni Profesa maarufu katika medani ya kimataifa, sifa yake ikiwa imejengeka kupitia uchapishaji wa zaidi ya vitabu 18 na makala mbalimbali na sura za vitabu. 

Shivji aliwahi kuwa wakili wa Mahakama Kuu na Mahakama ya Rufaa ya Tanzania tangu 1977 na wakili wa Mahakama Kuu ya Zanzibar tangu mwaka 1989. 

Amewahi kupokea tuzo kadhaa za kitaifa na kimataifa za wasomi waliotambulika kwa kazi zao, ikiwa ni pamoja udaktari wa heshima kutoka Chuo Kikuu cha East London, Uingereza. Profesa Shivji alitumia maisha yake kushughulikia masuala ya unyonyaji wa Watanzania wote kupitia nyanja za kitaifa, kimataifa, kiuchumi na kisheria.  

Issa Shivji sasa ni mwenyekiti wa Kiti cha Uprofesa cha Mwalimu Julius Nyerere katika Pan-African Studies wa Chuo Kikuu cha Dar es Salaam. Hivi karibuni, amekuwa akifanya kazi uchumi wa kisiasa wa mageuzi ya kiuchumi nchini Tanzania. Wakati makazi yake kwa muda mrefu yakiwa Tanzania, amekuwa profesa wa kutembelea katika maeneo mbalimbali: El Colegio De Meksiko, Chuo Kikuu cha Zimbabwe , Chuo Kikuu cha Warwick, Shule ya sheria ya taifa ya chuo kikuu cha India, Chuo Kikuu cha Hong Kong, Kituo cha Mafunzo ya Afrika ya chuo kikuu cha Cape Town, Afrika ya Kusini, na CODESRIA, Dakar, Senegal.

Machapisho
Where is Uhuru? Reflections on the Struggle for Democracy in Africa (Fahamu Books, Pambazuka Press) (2009)
Silences in NGO Discourse: The jukumu na baadaye wa NGOs katika Afrika (Fahamu Books, Pambazuka Press) (2007)
Pan Africanism katika Thoughts Nyerere (Fahamu Books, Pambazuka Press) (2009)
Pan-Africanism or Pragmatism. Masomo ya Tanganyika-Zanzibar Union (Mkuki Na Nyota Publisher) (2008)
The Dhana ya Haki za Binadamu katika Afrika (Codesria) (1989)

Marejeo

Watu walio hai
Waliozaliwa 1946
Wanasheria wa Tanzania
Waandishi wa Tanzania
Afrocine 2019-Tanzania
Adnan Nawaz

Adnan Nawaz ni mtangazaji habari za michezo, anayefanya kazi kwa BBC. Yeye amewahi kutangaza kwa BBC News, nchini Uingereza, na BBC World News tangu mwaka 2001. Alijiunga na BBC News mwaka 2000. Yeye pia amekusanya michezo mingi zaidi ya juu ya meza ikiwemo timu ya Hamilton Academicals 1972 ambayo ni nadra sana kupata.

Alianza kazi kwa BBC mwaka 1994, kama mtangazaji msaidizi pande za Amerika ya Kusini akiwakilisha BBC World Service. Yeye alihamia BBC Radio, ambapo alikuwa mtayarishaji na mwandishi wa habari za michezo.

Adnan amesafiri kwingi, na amewahi kuishi nchini Filipino, Italia, Uingereza, Marekani, Ufaransa na Chile. Yeye anaongea lugha tano.

Marejeo 

Adnan amezaliwa nchini Pakistan, na kumaliza katika shule ya London School of Economics akipata shahada katika Uchumi na Uhusiano wa Kimataifa na akamilisha shahaada yake ya pili katika Siasa za Amerika ya Kusini kwenye Chuo Kikuu cha London.

Viungo vya nje 
  Profile of Adnan Nawaz in BBC 

Watu walio hai
Watangazaji wa Uingereza
Barbara Serra

Barbara Serra  (alizaliwa Milano, 1975) ni mzaliwa wa Italia anayeishi Uingereza mwandishi na mtangazaji habari, anayetangaza kutoka ofisi ya Al Jazeera iliyo mjini London.

Wasifu
Ingawa alizaliwa Milan kutoka kwa wazazi wa Kiitaliano, alikulia mjini Copenhagen kuanzia umri wa miaka tisa. Kwa ajili hiyo, Serra ana ujuzi wa lugha tofauti tofauti, lugha yake mama ikiwa Kiitalia, na nyinginezo kama Kiingereza, Kideni, na Kifaransa.

Kazi
Mwaka 1993, alihamia Uingereza kusoma Uhusiano wa Kimataifa katika London School of Economics, na kisha akapata masomo ya kitaalam ya uandishi wa habari kupitia Diploma ya Uandishi Habari kutoka Chuo Kikuu cha City, mjini London. 

Serra alianza kazi ya uandishi habari na BBC, na mwishowe akawa mtafiti. Aliwahi kuwa mtayarishaji na mwanahabari wa BBC London News kwa muda wa miaka mitatu, alitayarisha kipindi cha Today Programme  kwenye Radio 4 na mara kwa mara akatangaza habari kwa EuroNews kwenye BBC Radio Five Live. Changamoto aliyopata wakati wa kutangaza habari ni pindi alipotangaza habari kwenye redio na akalazimishwa kuongeza dakika tanoza utangazaji kwa ajili ya shida ya kiteknolojia.

Mwaka 2003, alijiunga Sky News kama mwandishi habari, akiripotia kuhusu habari za nchini na za duniani. Serra aliripotia hadithi tofauti, kama kifo cha Pope John Paul II huko Roma, na majaribio ya Michael Jackson katika jiji la California. 

Mnamo Julai 2005, kama sehemu ya mpango wa Sky News alikuwa mtangazaji wa Five News. 

Serra aliacha kazi Five News mnamo Aprili 2006, ilipotangazwa kwamba amejiunga na Al Jazeera ya Kiingereza kama mmoja wa wanahabari kutoka mjini London. Yeye hutangaza matukio kutoka kote Ulaya, na vipindi kama People & Power  na Streetfood Palermo. 

Mnamo Septemba 2007, alianza kutangaza kwenye stesheni ya RAI, iliyopo Italiano, kwenye kipindi cha TV Talk  kutoka kwa ofisi ya Al Jazeera ya London.

Maisha ya Kibinafsi.
Serra ameolewa na mwanasheria aliyekuwa mwandishi wa Sunday Times  Marko Austin mwezi Julai 2008. Wanandoa wanaishi jijini London.

Marejeo

Viungo vya nje

Waliozaliwa 1975
Watu walio hai
Watu kutoka Milano
Watu kutoka Copenhagen
Watangazaji wa Italia
Watangazaji wa Al Jazeera
Kristie Lu Stout

Kristie Lu Stout (amezaliwa 7 Desemba 1974) ni mwandishi wa habari na mtangazaji kutoka Marekani anayefanya kazi CNN International.

Wasifu
Stout alisoma katika Shule ya Upili ya Lynbrook mjini San Jose, California, ambako alikuwa mwanachama mwanzilishi wa Lynbrook Speech and Debate Club, na vilevile alikuwa kielelezo bora kati ya vijana wenziwe. Yeye alipata shahada ya kwanza na ya pili katika Uanahabari kutoka Chuo Kikuu cha Stanford, na akasomea Kichina katika Chuo Kikuu cha Tsinghua mjini Beijing. 

Ndiye mtangazaji wa kipindi cha CNN Today, kinachoonyeshwa kila siku na kilichomfanya ashinde tuzo kutoka Asia Television Award kama Mtangazaji Bora. Kabla ya hapo, aliwahi kutangaza kwenye kipindi cha CNN kinachohusisha teknolojia kiitwacho Spark,  kipande chao cha kila siku "Tech Watch" , na kipindi cha Global Office . Yeye pia alikuwa akiandika "Beijing Byte" kwenye gazeti la South China Morning Post,  na alikuwa mhariri wa Wired.com   na mwanachama mwanzilishi wa Sohu.

Stout anaishi nchini Hong Kong na aliolewa na wakili Seung Chong.

Marejeo

Viungo vya nje

 Kristie Lu Stout profile at CNN.com
 Kristie Lu Stout on Twitter
 Kristie Lu Stout on Facebook

Waliozaliwa 1974
Watu walio hai
Waandishi wa Marekani
Becky Anderson

Becky Anderson  (alizaliwa 15 Novemba 1967) ni mwandishi wa habari Mwingereza, na mtangazaji wa CNN International kwenye kipindi cha "Connect the World with Becky Anderson".

Anderson ana shahada ya Uchumi na Kifaransa kutoka Chuo Kikuu cha Sussex, na shahada ya pili ya Uanahabari kutoka Chuo Kikuu cha Arizona State. Ameanza kazi kama mwandishi wa habari kwa kufanya kazi mjini Arizona mnamo mwaka wa 1990, na pindi alipoanza kazi CNN mwaka 1999, alikuwa akitangaza World Business This Morning.  Yeye ni mtangazaji wa CNN International kutoka afisi ya London.

Mtazamo wake ulikuwa kwenye taarifa za kifedha lakini amepanua mada yake na kuzingatia maandamano ya Kifaransa iliyotokea mapema mnamo 2006. Taarifa yake ni yenye muelekeo wa moja kwa moja na wa kusisimua.

Anderson ni shabiki wa Tottenham Hotspur.

Viungo vya nje
 Becky Anderson profile at CNN.com

Waliozaliwa 1967
Watu walio hai
waandishi wa habari
Wanawake wa Uingereza
Pangaia

Pangaia (pia: Pangaea kutoka Kigiriki πᾶν pan "yote" na γαῖα gaia ardhi, dunia) ni neno linalomaanisha "dunia yote, dunia nzima". 

Katika nadharia ya sayansi ya jiografia inamaanisha bara kubwa linaloaminiwa kuwa liliunganisha mabara yote ya dunia ya leo takriban miaka milioni 250 iliyopita. Maana yake wakati ule sehemu zote za nchi kavu zilikuwepo mahali pamoja kwenye uso wa dunia yetu. Bara hilo kuu lilizungukwa na maji ya Panthalassa iliyokuwa bahari pekee duniani.

Kusambaratika kwa Pangaia 
Kutokana na mwendo wa gandunia Pangaia ilianza kuvunjika takriban miaka milioni 150 iliyopita. Sehemu kubwa 2 zinazoitwa na wataalamu Laurasia na Gondwana zikatokea ambazo zikaendelea kuvunjika tena kwa mabamba ya gandunia ambayo leo hii ni mabara tunavyoyajua.

Pangaia ya nadharia ya gandunia 
Katika mawazo ya wataalamu Pangaia haikuwa bara la kwanza duniani; yenyewe ilitokea baada ya kugongana kwa mabara yaliyotangulia. Katika nadharia ya gandunia kila bara liko kwenye bamba la gandunia linaloelea juu ya magma moto ya koti ya dunia. Joto la magma linasukuma mabamba hayo na kusababisha mwendo wa mabamba yanayoweza kukaribiana hadi kuungana au kuvunjia na kwenda mbali.

Gandunia
Jiografia
bara
Owerri

Owerri ni mji katika kusini mashariki mwa Nigeria. Ni mji mkuu wa Jimbo la Imo na iko katika moyo wa Igboland.  Sasa ina wakazi takriban 5,408,800  na ukubwa wake ni takriban. 
imepakana na Mto Otamiri mashariki na Mto Nworie kusini. 

Alama ya Owerri ni Heartland. Sasa inafahamika kama mji mkuu wa burudani wa Nigeria na ni nyumbani kwa mrembo wa mwaka anayeitwa "Miss Heartland".

Historia 
Owerri ilikuwa mji mkuu wa Jamhuri ya Biafra mwaka wa 1969. Mji mkuu wa jimbo hili lilikuwa linabadilishwa baada ya askari wa Nigeria kuteka miji ya zamani. Enugu, Aba, Umuahia na miji mingine mikuu ilikuwa kabla ya Owerri.

Mtawala wa jadi 
Mheshimiwa Eze Dr Emmanuel Emenyonu Njemanze ni Ozuruigbo wa sasa wa Owerri. Kiti cha Eze Owerekilianzishwa katika karne ya 14 wakati wa kwanza wa jadi Owerri mtawala, Eze Eke Onunwa mara alipochaguliwa. Watawala wengine wa jadi katika ukoo wa kifalme ni Eze Okorie Onunwa, Eze Njemanze Okorie Onunwa, Ihemeji Njemanze Iheanacho, Eze Johnson Osuji Njemanze na Eze Onwuegbuchlem Njemanze.

Usafiri na Biashara 
Owerri ina uwanja wa ndege  kusini mashariki mwa mji, uitwayo Uwanja wa ndege wa IMO ambao unatoa huduma Abuja, Lagos,Bahari la Harcourt, na Enugu. Sasa,unafanya kai kama msaidizi waBahari la Harcourt, lakini hautumiki kwa madhumuni ya kimataifa. Baadhi ya barabara kuu ambazo zinapitia mjini huu ni Barabara za; Bahari Harcourt , Aba , Onitsha , Na Okigwe. Barabara zilizo ndani ya mji ni barabara; Douglas , Weathral , Tetlow , Na Ujenzi .Soko la Eke Ukwu Owere ni soko kuu katika Owerri.

Owerri iko katika msitu wa mvua na inazalisha mazao mengi ya kilimo, kama vile viazi vikuu, mihogo, Taro, mahindi, mpira na bidhaa{ za 0}mitende .

Elimu 
Taasisi za elimu muhimu katika Owerri ni Chuo Kikuu cha IMO , Chuo Kikuu cha Teknolojia ya Shirikisho Owerri, African Taasisi ya Sayansi na Teknolojia (AIST CCE Owerri), Shirikisho la Chuo cha Ardhi na raslimali Oforola, Seat hikima Seminari Owerri, Chuo cha Elimu cha Alvan Ikoku, Shirikisho la Chuo cha Wasichana Owerri, Shule ya wasichana ya sekondari Oweri, Shule ya Sekondari ya Serikali Owerri,Shule ya Sekondari ya Maendeleo Oweri,Chuo cha Emmanuel Owerri, Chuo cha Mtakatifu Owerri, Secondary ya umma Oforola Owerri, Shirikisho Politechni Nekede Owerri, Chuo cha Serikali cha Ufundi Owerri, Shule ya Sekondari ya jeshi Obinze Owerri nk

Dini 
Kama Igboland yote, Ukristo ni dini inayoshikilia. Waanglikana na Wakatoliki ndiyo madhehebu yenye wafuasi wengi na Owerri ni makao makuu ya Jimbo Katoliki la Owerri (kwa Kilatini: Archidioecesis Overriensis) linaloshughulikia eneo la km ² 2,996. 670,986 ya watu milioni 1.7 katika eneo ni wafuasi wa Kanisa Katoliki.

Kiti cha Hekima Seminari kiko Owerri.

Tazama pia
 Orodha ya miji ya Nigeria

Marejeo

Viungo vya nje 
 Vijana kwa Teknolojia Foundation 
 YTF News Article  

Jimbo la Imo
Owerri
Nakumatt

Nakumatt ni mtandao wa maduka nchini Kenya. Ina maduka 18 kote nchini Kenya  na inaajiri watu 3,200. Ina mipango ya kupanua maduka yake mpaka nchini Uganda, Rwanda na nchi nyingine za Afrika Mashariki. 

Nakumatt ni kampuni ya Kenya inayomilikiwa na familia na Atul Shah Hotnet Ltd.

Mnamo 23 Agosti 2008, Nakumatt ilifungua ghala yake ya kwanza nje ya Kenya katika Union Trade Center, mjini Kigali, Rwanda.

Mauzo ya mwaka 2006 ilikuwa zaidi ya US $ 300m, iliyozidi kwa 150% ya mauzo ya mwaka uliopita. Kampuni hii ilikuwa na madai ya kushiriki katika ukwepaji wa kulipa ushuru mwaka 2006, ingawa hadi sasa hakuna mashtaka yaliyopelekwa kortini.
Nakumatt ni ufupisho wa Nakuru Mattresses.

Ghala moja ya Nakumatt mjini Nairobi ilichomeka kwa moto mkubwa mnamo 28 Januari 2009, na kuua watu 25.

Marejeo

Viungo vya nje
 Tovuti rasmi ya Nakumatt   

Supamaketi
Kampuni za Kenya
Yaya Touré

Gnégnéri Yaya Touré (amezaliwa 13 Mei 1983) ni mchezaji wa mpira wa miguu kutoka Cote d'Ivoire. Anachezea kilabu cha FC Barcelona nchini Hispania.

Waliozaliwa 1983
Watu walio hai
Wachezaji mpira wa Cote d'Ivoire
Edi Gathegi

Edi Mue Gathegi (alizaliwa 10 Machi 1979) ni muigizaji wa filamu na jukwaani kutoka Kenya na Marekani. Anatambulika zaidi kama Dr. Jeffrey Cole (aka "Big Love") kwenye maigizo ya televisheni House, vilevile kama Cheese kwenye filamu ya mwaka 2007 Gone Baby Gone na kama Laurent kwenye filamu za Twilight na New Moon.

Maisha ya utotoni 
Ingawa alizaliwa jijini Nairobi, Kenya, Gathegi alikulia Albany, California. Kabla ya kutunukiwa shahada ya kwanza katika Chuo Kikuu cha California, Santa Barbara ,alijishughulisha sana na kucheza mpira wa kikapu na aliucheza vizuri mpaka pale alipoumia goti lake;Hali hii ilimutamausha kwa hivyo alianza masomo ya uigizaji kama "kozi rahisi". Hapo ndipo aligundua penzi lake katika taaluma ya uigizaji. Baada alijiunga na Tisch School of the Arts akiwa katika Chuo Kikuu cha New York akisomea kozi ya baad ya kufuzu ya uigizaji. Kazi ya Gathegi katika taaluma ya uigizaji ilianzia kwenye maigizo baadhi ya mafanikio yake kwenye uigizaji ni pamoja na Two Trains Running  michezo iliyoigizwa huko Old Globe Theatre, As You Like It, Twelfth Night,Othello, A Midsummer Night's Dream, na Cyrano de Bergerac, miongoni mwa maigizo mengine.

Kazi 
Mara ya kwanza Gathegi kuwa na jukumu la nafasi ya kuigiza kama mtaalamu ni kwenye filamu ya Haitian Cabbie mwaka 2006 Crank .Ingawa awali alikuwa amejaribwa kuigza sehemu ya muhusika Kaylo, maprodiusa walimpatia Efren Ramirez nafasi hiyo na badala yake wakampa Gathegi nafasi ya kuigiza kam Haitian Cabbie. Mwanzo alipinga wazo la yey kuigiza lafudhi ya Haiti lakini alifunzwa na rafiki yake kutoka Haitian. Mwaka 2007 baada ya kuigiza kama muhusika mkuu katika Lincoln Heights  na Veronica Mars,  Gathegi alikuwa muigizaji maarufu alipoigiza kama Bodie katika Death Sentence , Darudi in The Fifth Patient  na kama Cheese katika Gone Baby Gone .Baadaye aliigiza mara kwa mara kama Mormon Intern Dr Jeffrey Cole kwenye igizo la televisheni lililohusu magonjwa na tiba House , na muigizaji mgeni [10] [11] na Life on Mars  mwaka 2008 kabla ya kuigiza kama Laurent katika Twilight . kwa mara ya kwanza Gatheji alipojaribiwa kwenye filamu ya mwaka 2008, iliyotokana na jina la kitabu cha kwanza kwenye msururu wa pragramu za televisheni za Stephenie Meyer Twilight Series, alikuwa bado hajasikia kkuhusu mfululizo wa maigizo hayo na wala hakujua kwamaba angeigiza kama mzimu wa kutisha. kwa sasa amesoma mfululizo wote na yeye hujiita kama shabiki sugu.

Gathegi aliigiza kama naibu wa Martin kwenye filamu ya My Bloody Valentine 3D ya mwaka 2009. Ananuia kuongoza kwenye toleo la chimbuko pana la filamu kwa jina Joe Turner's Njoo na Gone na pia alirejea nafasi yake kama Laurent katika filamu ya Twilight na New Moon.|chimbuko pana la filamu kwa jina Joe Turner's Come and Gone  na pia alirejea nafasi yake kama Laurent katika filamu ya Twilight  na New Moon.

Filamu

Marejeo

Viungo vya nje 

Waliozaliwa 1979
Watu walio hai
Watu kutoka Nairobi
Waigizaji filamu wa Marekani
Waigizaji filamu wa Kenya
Peter Crouch

Peter James Crouch (amezaliwa 30 Januari 1981) ni mchezaji wa mpira kutoka Uingereza. Anachezea kilabu cha Tottenham Hotspur.

Waliozaliwa 1981
Wachezaji mpira wa Uingereza
Watu walio hai
Moses Wetangula

Moses Masika Wetangula  (amezaliwa 13 Septemba 1956) ni mwanasiasa wa Kenya na Mbunge anayewakilisha jimbo Sirisia. Yeye amekuwa Waziri wa Mambo ya Nje tangu Januari 2008.

Maisha Yake ya Utotoni
Wetangula alisoma katika Shule ya Msingi ya Nalondo, halafu akaenda katika Shule ya Upili ya Teremi na baadaye Shule ya Friends, Kamusinga kabla ya kujiunga na Chuo Kikuu cha Nairobi, ambapo alifuzu kwa shahada ya Sheria (LLB).

Siasa
Yeye aliteuliwa kuwa mbunge kwenye chema cha kisiasa cha Kanu baada ya uchaguzi mkuu mwaka 1992, na kuwahudumia Wakenya hadi 1997. Yeye amewahi kushika vyeo vingine kadhaa vya umma kama hakimu na mwenyekiti wa Electricity Regulatory Board. Wetangula alishiriki katika asasi kadha za kuleta fedha ili kuanzisha miradi ya kusaidia watu na amekuwa akitoa huduma za kisheria kwa wananchi. Yeye huhamasisha wanawake na vijana kuanzisha miradi ya kuzalisha kipato.

Wetangula alichaguliwa kwenye Bunge katika uchaguzi wa Desemba 2007. Rais Mwai Kibaki alimchagua Wetangula kuwa Waziri wa Mambo ya Nje mnamo  tarehe 8 Januari 2008, pindi kulipokuwa na migogoro kuhusu matokeo ya uchaguzi wa rais. Mwezi wa Januari, baada ya nchi ya Uingereza kulalamika kuhusu uchaguzi wa rais, Wetangula alimwita na kumlalamikia Kamishna wa Uingereza , Adam Wood, na alisema kwamba "uchaguzi wetu hauhitaji muhuri wa mamlaka kutoka House of Commons ". Baada ya serikali ya mseto kukubaliwa kati ya Kibaki na Raila Odinga, wote ambao walidai ushindi katika uchaguzi wa rais, Wetangula bado alihifadhi cheo chake katika Serikali ya Mseto, iliyotangazwa tarehe 13 Aprili 2008.

Marejeo 

 Ofisi ya Mawasiliano ya Umma 
 Wizara ya Mambo ya Nje 

Waliozaliwa 1956
Watu walio hai
Wajumbe wa Bunge la Kenya
Sherine Tadros

Sherine Tadros  ni mwandishi habari Mwarabu-Muingereza anayeripotia kutoka bara la Mashariki ya Kati. Yeye ni mwanahabari wa Al Jazeera ya Kiingereza, moja ya stesheni inayoongoza duniani iliyo na makao makuu jijini Doha, Qatar. 

Wakati wa vita vya Israeli na Gaza mwaka wa 2008-2009, Sherine na mwandishi mwenziwe wa Al Jazeera, Ayman Mohyeldin, walikuwa waandishi pekee wa kutoka stesheni yenye kutumia lugha ya Kiingereza kote duniani wliokuwa wakiripotia kutoka ndani ya Gaza. Vyombo vya kigeni vya habari vimekuwa vikizuiliwa kuingia Gaza kwa kupitia Misri au Israeli. Hata hivyo, Ayman na Sherine tayari walikuwa ndani ya Gaza wakati vita vilianza.

Elimu na wasifu

Sherine ana shahada mbili katika siasa za Mashariki ya kati na alifundisha som la siasa kwa wanafunzi wa shahada ya kwanza katika SOAS, Chuo Kikuu cha London.

Alianza kazi yake ya uandishi kama mtayarishaji mkuu wa Al Arabiya jijini London, akifanya kazi kote Ulaya kwa mtandao huu wa Dubai. Yeye aliongoza wanahabari wenziwe katika uchaguzi wa Uingereza mnamo mwaka 2005 na kuripotia kuhusu mabomu ya London mwaka huo huo.

Mwaka wa 2005, alijiunga na Al Jazeera, jijini London na mwaka mmoja baadaye alihamia Doha kama mwandishi / mtayarishaji, akitangaza taarifa kutoka kote duniani: kutoka Marekani hadi nchi za Arabuni. Ripoti zake maarufu ni kama ya Hamas kupata umiliki wa Gaza, pilkapilka za kushindania urais wa Marekani na Beirut kukamatwa na Hezbollah mnamo Mei 2007.

Marejeo

Viungo vya nje
 Al Jazeera English
 Youtube channel of Al Jazeera English
 Twitter ukurasa wa Sherine Tadros

Watangazaji wa Al Jazeera
Watu wanaokoza Mwaka wa kuzaliwa (watu wanaoishi)
Watu walio hai
Wilaya ya Busia, Kenya

Busia  ilikuwa wilaya mojawapo ya Mkoa wa Magharibi wa Jamhuri ya Kenya hadi ilipopitishwa katiba mpya ya nchi (2010). 

Ilikuwa inapakana na Wilaya ya Kakamega mashariki, Wilaya ya Bungoma kaskazini, Wilaya ya Busia, Uganda upande wa magharibi, na Ziwa Victoria upande wa kusini.

Makao makuu yalikuwa mjini Busia.

Kwa sasa imekuwa kaunti ya Busia.

Shughuli kuu ya kiuchumi ni biashara na nchi jirani ya Uganda, pamoja na mji wa Busia kituo cha mpakani. 

Mbali na mji, uchumi wa wilaya hutegemea sana uvuvi na kilimo, mazao msingi yakiwa pamoja na mihogo, mtama, viazi vitamu, maharagwe, na mahindi.

Wilaya ya Busia ni makao ya kabila la Waluhya nchini Kenya ambao wanapatikana hasa katika sehemu za Magharibi mwa Kenya. Wilaya hii ilikuwa na wakazi 370,608 (1999 sensa).

Wilaya ya Busia ina maeneo bunge manne: 

Eneo bunge la Nambale
Eneo bunge la Butula
Eneo bunge la Funyula
Eneo bunge la Budalangi

Tazama pia 
Namboboto, kijiji katika Wilaya ya Busia.
Busia, Kenya
Busia, Uganda
Wilaya ya Busia, Uganda

Marejeo

Viungo vya nje 
Ramani ya Wilaya ya Busia 

Mkoa wa Magharibi, Kenya
B
Kaunti ya Busia
Nafsi

Nafsi ni neno la mkopo kutoka Kiarabu. Linatumika kusisitiza dhati ya mtu (k.mf. "Mimi nafsi yangu"). Hivyo linatumika kutafsiria neno la Kilatini "persona" (kwa Kiingereza "person") ambalo linamtofautisha binadamu (kama kiumbe wa pekee) na wanyama wote na kumpa haki zake za msingi. Tofauti hiyo ilisisitizwa hasa na dini ya Uyahudi iliyomtambua mtu (mwanamume na mwanamke vilevile) kuwa sura na mfano wa Mungu.

Ni msamiati muhimu wa ustaarabu wa Magharibi, unaotumika sana katika saikolojia, sheria, falsafa, teolojia n.k. Maendeleo makubwa katika kuuelewa yalipatikana wakati wa mabishano ndani ya Ukristo kuhusu fumbo la Yesu na Utatu.

Saikolojia
Falsafa
Sheria
Teolojia
Chuo Kikuu cha Babcock

Chuo Kikuu cha Babcock ni chuo kikuu cha binafsi cha Kikristo, Nigeria inayomilikiwa na kuendeshwa na Kanisa la Waadventista Wasabato nchini Nigeria. Chuo kikuu kina umbali sawa kutoka Ibadan na Lagos. 

Uandikishaji ulikuwa 6,000 mwaka wa 2009.

Historia
Chuo Kikuu cha Babcock kilipewa jina la Marekani aitwaye Daudi C. Babcock, ambaye alianzisha kazi cha Waadventista Wasabato nchini Nigeria mwaka 1914. Alikuwa mjini Erunmu katika Oyo, Nigeia.

Chuo hiki kikuu kilianzishwa kama Chuo cha Waadventista Afrika Magharibi mwaka 1959, kikiwa na wanafunzi 7. Mwaka wa 1975, kilibadilishwa jina lake na kuwa Seminari ya Wasabato Afrika Magharibi. Chuo hiki kikuukilizinduliwa rasmi tarehe 20 Aprili 1999.

Maeneo ya elimu
Mipango ya kielimu katika Chuo Kikuu cha Babcock imeundwa katika shule nne na idara mbalimbali ambayo ni ya msingi ambapo mipango ya kufundisha, kujifunza na utafiti huundiwa. Kuna pia mipango ya kuanziha shule ya matibabu ambayo inaweza kuitwa Shule ya Utabibu ya Ben Carson. Sasa hivi Shule hii inaendesha shughuli za kutafuta fedha ili kukamilisha mradi wa Naira bilioni 3  Nazo ni:

 Kitivo cha Elimu & Utu
 Idara ya Elimu na Mafunzo ya Kawaida
 Idara ya Historia na Mafunzo ya kitaifa
 Idara ya Lugha na fasihi
 Idara ya Kuwasiliana kwa umma
 Idara ya mafunzo ya dini
 Shule ya Sayansi ya Sheria na Usalama
 Idara ya Kimataifa ya Sheria
 Shule ya Usimamizi na Sayansi Sociaya Kijamiil Sciences
 Idara ya Akaunti
 Idara ya Usimamizi wa Biashara na soko
 Idara ya Uchumi, Benki na Fedha
 Idara ya Sayansi ya Siasa na Usimamizi wa Umma
 Shule ya Sayansi na Teknolojia
 Idara ya Kilimo
 Idara ya Msingi na Sayansi
 Idara ya Sayansi ya Kompyuta na Hisabati
 Idara ya Sayansi ya Afya

Marejeo

Viungo vya nje
 Mtandao rasmi Chuo Kikuu cha Babcock  

Vyuo vikuu vya Nigeria
A Grain of Wheat

A Grain of Wheat ni riwaya ya tatu na maarufu zaidi ya Ngugi wa Thiong'o, mwandishi kutoka Kenya. 

Riwaya hii huchanganya hadithi kadhaa pamoja katika hali ya dharura nchini Kenya katika mapambano ya uhuru (1952-1959), unaolenga Mugo aliyekuwa mtulivu, ambaye maisha yake yalitawalwa kwa siri. Hadithi yenyewe inahusu nyumbani kwake katika maandalizi ya kijiji ya sherehe ya siku ya uhuru wa Kenya (siku ya Uhuru). Wapiganaji wa kundi la MAUMAU ambayo ilikuwa ikitumiwa na waafrika kama kundi kuu la kupinga Mkoloni,Mwanajeshi Mkuu R na Koinandu wanapanga tarehe ya kumuua hadharani ikiwa watampata msaliti ambaye aliyemsaliti Kihika (mpiganaji shujaa kutoka kijiji) miaka michache kabla ya Uhuru.

Wahusika
Mpweke Mugo, shujaa wa makambi ya Uingereza ambapo yeye aliongoza mgomo wa njaa na yeye pia alijaribu kuzuia mlinzi wa kijiji ili asimpige mwanamke mjamzito hadi kifo. Ingawa yeye hudhaniwa kuwa shujaa katika kitabu chote, yeye ni msaliti wa Kihika aliyemsaliti kwa Waingereza katika tendo la ubinafsi ili kujiokoa.
Gikonyo, seremala na mfanyibiashara ambaye ameoa Mumbi. Alikiri kuchukua kiapo cha upinzani wakati wa mkusanyiko katika kambi, alipotolewa mapema alipata kwamba mke wake alikuwa na mtoto pamoja na adui wake Karanja alipokuwa kambini.
Mumbi, mke wa Gikonyo na dadake Kihika. Wakati Gikonyo alipokuwa jela mwishowe alazimishwa kulala na Karanja aliyekuwa mkuu wa kijiji maalumu kwa nguvu ya ukoloni kwa njia ya ushirikiano.
Karanja, mshirikishi na Waingereza aliyeaminika kuwa msaliti aliyemsaliti Kihika
Kihika, mpiganaji wa upinzani ambao waliteka kituo cha polisi na kuwaua Afisa wa Wilaya Robson kabla ya kupatikana na kunyongwa baada ya kusalitiwa na Mugo.
John Thompson,mkuu wa utawala wa muingereza anayesimamia eneo la Kikuyu hasa Thabai ni Muingereza anayeshikilia  fikira za kiingereza na ana hujumu na kuwadharau waafrika. 

Fasihi ya Kiingereza
Alka

Alka (kutoka Kiiceland: alka) ni ndege wa bahari wa familia Alcidae. Wanafanana na ngwini kwa sababu wana umbo na rangi sawa na hawa, pia mabawa mafupi lakini spishi ziliopo hadi sasa zinaweza kuruka angani kinyume na ngwini. Spishi nyingine zilozokwisha sasa zilikuwa zimepoteza uwezo kuruka angani (k.m. Great Auk). Wanatokea bahari za nusudunia ya kaskazini. Huzamia kabisa ili kukamata samaki, gegereka na krili. Huzaa katika makoloni kwa pwani zenye miamba. Jike hulitaga yai moja tu juu ya shubaka la mwamba au katika tundu.

Spishi za Afrika (na Ulaya) 
 Alca torda, Alka Domo-wembe (Razorbill)
 Fratercula arctica, Alka Domo-rangirangi (Atlantic Puffin)
 Uria aalga, Alka Domo-jembamba (Common Guillemot au Common Murre)

Spishi za mabara mengine 
 Aethia cristatella (Crested Auklet)
 Aethia psittacula (Parakeet Auklet)
 Aethia pusilla (Least Auklet)
 Aethia pygmaea (Whiskered Auklet)
 Alle alle (Little Auk or Dovekie)
 Brachyramphus brevirostris (Kittlitz's Murrelet)
 Brachyramphus marmoratus (Marbled Murrelet)
 Brachyramphus perdix (Long-billed Murrelet)
 Cepphus carbo (Spectacled Guillemot)
 Cepphus columba (Pigeon Guillemot)
 Cepphus (columba) snowi (Kurile Guillemot)
 Cepphus grylle (Black Guillemot or Tystie)
 Cerorhinca monocerata (Rhinoceros Auklet)
 Fratercula arctica (Atlantic Puffin)
 Fratercula cirrhata (Tufted Puffin)
 Fratercula corniculata (Horned Puffin)
 Pinguinus impennis (Great Auk) – imekwisha sasa (kadiri ya1844)
 Ptychoramphus aleuticus (Cassin's Auklet)
 Synthliboramphus antiquus (Ancient Murrelet)
 Synthliboramphus craveri (Craveri's Murrelet) pengine aainishwa katika jenasi Endomychura
 Synthliboramphus hypoleucus (Xantus's Murrelet) pengine aainishwa katika jenasi Endomychura
 Synthliboramphus scrippsi (Scripps's Murrelet) pengine aainishwa katika jenasi Endomychura
 Synthliboramphus wumizusume (Japanese Murrelet)
 Uria lomvia (Brunnich's Guillemot or Thick-billed Murre)

Spishi za kabla ya historia 
 Alcodes (Mwisho wa Miocene ya Orange County, MMA)
 Hydrotherikornis (Mwisho wa Eocene ya Oregon, MMA) – labda haimo katika Alcidae
 Mancalla (Mwisho wa Miocene – mwanza wa Pleistocene ya Amerika ya Kaskazini-magharibi)
 Miocepphus (Kati ya Miocene ya MMA ya mashariki)
 Petralca (Mwanza? – mwisho wa Oligocene ya Austria)
 Praemancalla (Mwisho wa Miocene – mwanza wa Pliocene ya Orange County, USA)
 Pseudocepphus (Kati – mwisho wa Miocene)

Picha 

Vitwitwi na jamaa